KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. szeptember 20-i ülésére)


TÁRGY: 	DÖME GÉZA LAKÁSBÉRLETI JOGVISZONYÁNAK MEGHOSSZABBÍTÁSA


Kiskőrös Város Önkormányzatának (a továbbiakban: Bérbeadó) Képviselő-testülete a 90/2022. számú határozatával bérbe adta, a Bérbeadó tulajdonában lévő, Kiskőrös belterületi 2521/A/1 helyrajzi számon nyilvántartott, természetben  Kiskőrös, Liget utca 20. földszint 1. ajtószám alatt lévő 34 négyzetméter alapterületű komfortos lakást Döme Géza részére 2022. október 01. napjától 2023. szeptember 30. napjáig 1 éves időtartamra. 

Döme Géza 2023. szeptember 6. napján kérelmet nyújtott be lakásbérleti jogviszonya meghosszabbítása iránt, mivel lakásproblémáját önhibáján kívül továbbra sem tudja megoldani. 
Kérelmező 2004 óta a Kiskőrösi Petőfi Sándor Evangélikus Óvoda, Általános Iskola, Gimnázium és Technikum elismert pedagógusa határozatlan idejű munkaszerződése van. 
Az intézmény igazgatója támogatja kérelmét, munkájára hosszú távon számítanak.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - a Képviselő-testület a lakásbérleti jogviszonyt – különösen indokolt esetben–legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette.
Döme Géza lakásbérleti jogviszonyának időtartama alatt a szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Kiskőrös belterületi 2521/A/1 helyrajzi számon nyilvántartott, természetben Kiskőrös, Liget utca 20. földszint 1. ajtószám alatti 1 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 34 m2 alapterületű komfortos lakást Döme Géza részére 2 éves időtartamra, de legfeljebb Kiskőrösi Petőfi Sándor Evangélikus Óvoda, Általános Iskola, Gimnázium és Technikum intézménynél fennálló munkaviszonya időtartamára.


Kiskőrös, 2023. szeptember 12.



	Domonyi László s.k.,
	polgármester


HATÁROZAT-TERVEZET


A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében Kiskőrös Város Önkormányzatának üzleti vagyonát képező, Kiskőrös belterületi 2521/A/1 helyrajzi számon nyilvántartott, természetben Kiskőrös, Liget utca 20. földszint 1. ajtószám alatti 1 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 34 m2 alapterületű komfortos lakásra  vonatkozóan a bérleti jogviszony Döme Géza részére 2 éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Technikum intézménynél fennálló munkaviszonya időtartamára meghosszabbításra kerüljön.

1. felhatalmazza a polgármestert a határozat-tervezet mellékletét képező módosításokkal egységes szerkezetbe fogalt lakásbérleti szerződés aláírására.


Felelős:	polgármester
Határidő:	azonnal
